**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 25 /06/2025**

**Αριθ. Πρωτ. 12743**

**ΑΠΟΣΠΑΣΜΑ**

# Από το πρακτικό της αριθμ. 24ης /2025ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **253**

**Προγραμματισμός προσλήψεων καλλιτεχνικού-διδακτικού προσωπικού με σχέση εργασίας ιδιωτικού δικαίου ορισμένου χρόνου με κάλυψη της δαπάνης υπό τη μορφή αντιτίμου (άρθρο 107 του Ν.4483/2017 -ΦΕΚ 107Α΄) έτους 2025 για τις ανάγκες της Φιλαρμονικής Ορχήστρας του Δήμου Λεβαδέων.**

Στη Λιβαδειά σήμερα 24η Ιουνίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 12453/20-06-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Τουμαράς Βασίλειος 1.Καραμάνης Δημήτριος - Πρόεδρος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος - Αντιπρόεδρος

6. Ταγκαλέγκας Ιωάννης (αποχώρησε στη διάρκεια του 1ου Θ.Η.Δ.)

Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης

έθεσε υπόψη των μελών την με αριθ.πρωτ. 12039/16-06-2025 έγγραφη εισήγηση της Δ/νσης Διοικητικών Υπηρεσιών του Δήμου Λεβαδέων , στην οποία αναφέρονται:

**Εισήγηση**

Το Υπουργείο Εσωτερικών με το με αρ.πρωτ. 9692/20.02.2025 έγγραφό του (ΑΔΑ: ΨΨΚΦ46ΜΤΛ6-ΡΙ5) με τίτλο *“**Προγραμματισμός προσλήψεων έκτακτου προσωπικού έτους 2025 στους ΟΤΑ α’ και β’ βαθμού και στα ΝΠΙΔ αυτών ( ανταποδοτικού χαρακτήρα , υπό τη μορφή αντιτίμου και λοιπών αντικαταβολών )* ”, καλεί τους ΟΤΑ α΄ και β ΄βαθμού ( Δήμους , Περιφέρειες ,ΝΠΔΔ αυτών Συνδέσμους , Ιδρύματα ) και τα ΝΠΙΔ της Αυτοδιοίκησης που δεν ανήκουν στο Μητρώο Φορέων Γενικής Κυβέρνησης , να υποβάλουν δια των υπηρεσιών τους τα αιτήματά τους για την πρόσληψη προσωπικού ΙΔΟΧ ή συμβάσεις μίσθωσης έργου με κάλυψη της δαπάνης υπό μορφή αντιτίμου .

Στην ανωτέρω εγκύκλιο του ΥΠ.ΕΣ επισημαίνεται ότι για τα **αιτήματα** που αφορούν σε προσωπικό ιδιωτικού δικαίου ορισμένου χρόνου  **με κάλυψη δαπάνης υπό τη μορφή αντιτίμου** , (άρθρο 107 του ν. 4483/2017 ) : απαιτούνται τα δικαιολογητικά που αναφέρονται στο Παράρτημα 2α , με υποχρεωτική συμπλήρωση των υποδειγμάτων αυτών :

1. **Απόφαση Δημοτικής Επιτροπής** ( έπειτα από την έναρξη ισχύος του Ν. 5056/2023 ) που θα αφορά αίτημα πρόσληψης αποκλειστικά με αντίτιμο, με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού, κατά βαθμίδα εκπαίδευσης και ειδικότητακαι με ακριβή αναφορά στην διάρκεια των συμβάσεων, με τις οποίες θα απασχοληθούν οι προσληπτέοι.
2. Αντίγραφο του Οργανισμού Εσωτερικής Υπηρεσίας στον οποίο θα πρέπει να έχουν προβλεφθεί οι θέσεις του αιτούμενου προσωπικού, σύμφωνα με την παράγραφο 1 του άρθρου 205 του ΚΚΔΥ (ν.3584/2007).
3. Βεβαίωση της οικονομικής υπηρεσίας των παραπάνω φορέων **στην οποία, θα αναφέρεται το ποσοστό της δαπάνης που θα καλύπτεται από έσοδα από την καταβολή αντιτίμου από τους ωφελούμενους**
4. Τον πίνακα Β του Παραρτήματος 2α της ανωτέρω σχετικής Εγκυκλίου του ΥΠ.ΕΣ. για την πρόσληψη προσωπικού με σχέση εργασίας ιδιωτικού δικαίου ορισμένου χρόνου με τη μορφή αντιτίμου συμπληρωμένο. Η ορθή και επιμελής συμπλήρωση του παραρτήματος κρίνεται επιβεβλημένη.

**Επισημαίνουμε** ότι το κόστος μισθοδοσίας του προσωπικού που παρέχει εκπαιδευτικές υπηρεσίες δεν απαιτείται να καλύπτεται εξ ολοκλήρου από το καταβαλλόμενο από τους πολίτες αντίτιμο , αλλά αρκεί να καλύπτεται **σε ποσοστό** **τουλάχιστον *εβδομήντα τοις εκατό (70% )***  **από την καταβολή διδάκτρων** στις πολιτιστικές και αθλητικές δομές ( **δημοτικά ωδεία** , εικαστικά εργαστήρια ,δημοτικά γυμναστήρια ,κολυμβητήρια κ.λ.π ) , ενώ το υπόλοιπο ποσό θα καλύπτεται από τον προϋπολογισμό του φορέα  **( άρθρο 107**  **του Ν. 4483/2017 ) .**

**Για το προσωπικό ιδιωτικού δικαίου ορισμένου χρόνου**των οποίων η αμοιβή προέρχεται από**καταβολή αντιτίμου και λοιπών αντικαταβολών ή αμειβόμενων απαιτείται η έγκριση των θέσεων μέσω της έκδοσης Απόφασης του Υπουργού Εσωτερικών**

Ο αρχιμουσικός της Φιλαρμονικής Ορχήστρας του Δήμου Λεβαδέων κος Γεώργιος Κοσμίδης στην με αρ. πρωτ.4198/82/05.03.2025 εισήγησή του, η οποία και επικυρώθηκε με το υπ’αριθμόν πρωτ. 11852/12.06.2025 έγγραφο του Αντιδημάρχου Λεβαδέων , αναφέρει τα κατωτέρω:

« Σχετικά με τον προγραμματισμό προσλήψεων καθηγητών στην Φιλαρμονική Ορχήστρα του Δήμου Λεβαδέων για το διδακτικό έτος 2025-2026 , εισηγούμαι την αποστολή αιτήματος για την εξής ειδικότητα :

**Ένας (1) Μουσικός (ΤΕ ή ΔΕ)** **Κλαρινέτου και** **Σαξοφώνου .** (Προσόντα: πτυχία Φυγής και ενοργάνωσης Μπάντας , και πενταετή προϋπηρεσία ως εμπειροτέχνης μουσικός κλαρινέτου και σαξοφώνου σε Δημοτική μπάντα)

**Συνολικός αριθμός καθηγητών προς πρόσληψη: ένα (1)**

Μπορούμε να εκτιμήσουμε πως για το σχολικό έτος 2025-2026 οι ώρες εβδομαδιαίας απασχόλησης του εν λόγω Μουσικού, θα κατανεμηθούν ως εξής:

**10 ώρες** Κλαρινέτου- Σαξοφώνου και θεωρητικών μαθημάτων .

Σύμφωνα με την αρ. πρωτ. **4999/14.03.2025 Βεβαίωση της Οικονομικής Υπηρεσίας** του Δήμου ,για τις δαπάνες μισθοδοσίας του ανωτέρω προσωπικού έχουν εγγραφεί πιστώσεις στον προϋπολογισμό του Δήμου οικ. έτους 2025 στους κάτωθι Κ.Α εξόδων :

α) **Κ.Α 15/6041.007** « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό **2.655,00** ευρώ

β) **Κ.Α 15/6054.007** « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό **591,00** ευρώ .

Κατόπιν των ανωτέρω λαμβάνοντας υπόψη τις άκρως απαραίτητες ανάγκες σε προσωπικό για την εύρυθμη λειτουργία **της Φιλαρμονικής Ορχήστρας** του Δήμου καθώς και την αναγκαιότητα πολύπλευρης παρέμβασης και συμβολής της Φιλαρμονικής του Δήμου στα πολιτιστικά δρώμενα της πόλης μας και στη μουσική εκπαίδευση των παιδιών , και προκειμένου να υποβληθεί το αίτημα στην Αποκεντρωμένη Διοίκηση Θεσσαλίας – Στ.Ελλάδας για τη πρόσληψη προσωπικού ιδιωτικού δικαίου ορισμένου χρόνου με κάλυψη της δαπάνης υπό μορφή αντιτίμου ( άρθρο 107 του Ν. 4483/2017 )

**καλείται η Δημοτική Επιτροπή να αποφασίσει**

Για τον προγραμματισμό πρόσληψης **ενός (1) ατόμου** καλλιτεχνικού-διδακτικού προσωπικού με σύμβαση εργασίας ιδιωτικού δικαίου ορισμένου χρόνου , επί ωρομισθία , για χρονικό διάστημα από την ημερομηνία πρόσληψης έως 30/6/2026 ( σχολ. έτος2025 -2026) για τις ανάγκες της Φιλαρμονικής Ορχήστρας Δήμου Λεβαδέων , με κάλυψη της δαπάνης υπό μορφή αντιτίμου από τους ωφελούμενους , (άρθρο 107 του Ν.4483/2017 -ΦΕΚ 107Α΄) των κατωτέρω ειδικοτήτων :

**Ένας (1) Μουσικός (ΤΕ ή ΔΕ)** **Κλαρινέτου και** **Σαξοφώνου .** (Προσόντα: πτυχία Φυγής και ενοργάνωσης Μπάντας , και πενταετή προϋπηρεσία ως εμπειροτέχνης μουσικός κλαρινέτου και σαξοφώνου σε Δημοτική μπάντα)

Η πρόσληψη θα βαρύνει αντίστοιχα τους κάτωθι Κ.Α. του προϋπολογισμού έτους 2025 του σκέλους των εξόδων του Δήμου.

α) **Κ.Α 15/6041.007** « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό **2.655,00** ευρώ

β) **Κ.Α 15/6054.007** « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό **591,00** ευρώ .

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αριθ. πρωτ. 14420/15.2.2024 έγγραφό τουΥπουργείου Εσωτερικών (ΑΔΑ: 95ΠΗ46ΜΤΛ6-ΒΞ8) με τίτλο “ Προγραμματισμός προσλήψεων έκτακτου προσωπικού έτους 2024 στους ΟΤΑ α ΄και β βαθμού και στα ΝΠΙΔ αυτών ”,

-Τις διατάξεις του άρθρου 107 του Ν. 4483/2017 ( ΦΕΚ 107/τ.Α/31.7.2017)

-Τον Ο.Ε.Υ του Δήμου ( ΦΕΚ 3212/Β/30.12.2011 ) όπως τροποποιήθηκε και ισχύει ( ΦΕΚ 2209/τ.Β/13.6.2018 )

-Την αρ. πρωτ. 4198/82/05-03-2024 εισήγηση του αρχιμουσικού της Φιλαρμονικής Ορχήστρας του Δήμου Λεβαδέων

-Την αρ. πρωτ. 4999/14.03.2025 Βεβαίωση της Οικονομικής Υπηρεσίας του Δήμου περί ύπαρξης εγγεγραμμένων πιστώσεων

-Το με αριθ. πρωτ. 11852/12-06-2025 έγγραφο του Αρμόδιου Αντιδημάρχου

-Την υπ αριθμ. πρωτ. 12039/16-04-2024 εισήγηση της Δ/νσης Διοικητικών Υπηρεσιών που είχε διανεμηθεί

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α.**Εγκρίνει τον Προγραμματισμό Πρόσληψης **ενός (1) ατόμου** καλλιτεχνικού-διδακτικού προσωπικού με σύμβαση εργασίας ιδιωτικού δικαίου ορισμένου χρόνου , επί ωρομισθία , για χρονικό διάστημα από την ημερομηνία πρόσληψης έως 30/6/2026 ( σχολ. έτος 2025 -2026) για τις ανάγκες της Φιλαρμονικής Ορχήστρας Δήμου Λεβαδέων , με κάλυψη της δαπάνης υπό μορφή αντιτίμου από τους ωφελούμενους , (άρθρο 107 του Ν.4483/2017 -ΦΕΚ 107Α΄) των κατωτέρω ειδικοτήτων :

# **Α)Ενός (1) καθηγητή ΤΕ ή ΔΕ)** **Κλαρινέτου και** **Σαξοφώνου .** (Προσόντα: πτυχία Φυγής και ενοργάνωσης Μπάντας , και πενταετή προϋπηρεσία ως εμπειροτέχνης μουσικός κλαρινέτου και σαξοφώνου σε Δημοτική μπάντα)

**Β**. Οι δαπάνες μισθοδοσίας του ανωτέρω υπό πρόσληψη προσωπικού θα βαρύνουν αντίστοιχα τους κάτωθι Κ.Α του σκέλους των εξόδων του προϋπολογισμού του τρέχοντος οικονομικού έτους του Δήμου :

**1)** **Κ.Α 15/6041.007** « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό **2.655,00** ευρώ

**2)Κ.Α 15/6054.007** « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό **591,00** ευρώ .

. **Η παρούσα απόφαση πήρε αριθμό 253/2025.**

Ο ΑΝΤΙΠΡΟΕΔΡΟΣ

ΔΗΜΗΤΡΙΟΣ ΜΙΧΑΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 25 -06-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ